ซุปเปอร์ริช’สยายปีก2สาขาหวังได้ลูกค้าแลกเงินเพิ่ม50%
&#8220;ซุปเปอร์ริช 1965&#8221; เตรียมขยายสาขา ตั้งเป้าเพิ่มยอดธุรกรรมมากกว่า 50%
1 ส.ค. 2555

“ซุปเปอร์ริช 1965” เตรียมขยายสาขา ตั้งเป้าเพิ่มยอดธุรกรรมมากกว่า 50% 
นายปิยะ ตันติเวชยานนท์ กรรมการผู้จัดการ บริษัท ซุปเปอร์ริช 1965 เปิดเผยว่า ธุรกิจแลกเปลี่ยนเงินตราระหว่างประเทศของไทยฟื้นตัวอย่างต่อเนื่อง หลังจากเหตุการณ์มหาอุทกภัยในช่วง 8 เดือนที่ผ่านมา (ต.ค. 2554–พ.ค. 2555) มีจำนวนนักท่องเที่ยวต่างชาติที่เดินทางเข้ามาประเทศไทยกว่า 47.74 ล้านคน ส่งผลให้มีเงินตราต่างประเทศสกุลต่างๆ หมุนเวียนในระบบการเงินของประเทศเพิ่มมากขึ้นตามไปด้วย”
ทั้งนี้ ในช่วงครึ่งปีแรกของปีนี้ ผลประกอบการของบริษัทอยู่ในเกณฑ์ที่น่าพอใจ โดยมียอดผู้ใช้บริการเพิ่มขึ้น เหตุจากการขยายสาขาสีลม และในเร็วๆ นี้จะขยายสาขาที่เซ็นทรัล ชิดลม และเซ็นทรัล ลาดพร้าว ครอบคลุมจุดยุทธศาสตร์แหล่งท่องเที่ยวสำคัญของกรุงเทพมหานคร (กทม.) คาดครึ่งปีหลังบริษัทจะมียอดผู้ใช้บริการเพิ่มขึ้นกว่า 50% 
“ในช่วงครึ่งปีหลัง แม้ว่านักท่องเที่ยวจากยุโรปจะลดลง แต่จะได้นักท่องเที่ยวจากเอเชียมาทดแทน” นายปิยะ กล่าว